Source: http://www.alexandriamou.gr/perisotera/%CE%BF%CE%B9%CE%BA%CE%BF%CE%BD%CE%BF%CE%BC%CE%AF%CE%B1/tag/%CE%9F%CE%91%CE%95%CE%94.html
Timestamp: 2020-04-01 04:13:46+00:00
Document Index: 40058790

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Ηλεκτρονικά η έκδοση δελτίου ανεργίας και η αίτηση επιδότησης ανεργίας από σήμερα για πρώτη φορά
ΟΑΕΔ: Οι κρίσιμες ημερομηνίες για την Κοινωφελή Εργασία και τις 36.500 νέες θέσεις εργασίας
Μέχρι τέλος Μαρτίου υπολογίζεται ότι θα βγει η δημόσια πρόσκληση για την κοινωφελή εργασία του ΟΑΕΔ και θα ξεκινήσουν οι αιτήσεις για την συμμετοχή στο νέο πρόγραμμα «Προώθηση της απασχόλησης μέσω Προγραμμάτων Κοινωφελούς Χαρακτήρα για 36.500 άτομα σε Δήμους, Περιφέρειες, Κέντρα Κοινωνικής Πρόνοιας Περιφερειών (ΚΚΠΠ)/συναφείς φορείς, Υπηρεσίες Υπουργείων και άλλων φορέων».
Σύμφωνα με πληροφορίες του Dikaiologitika News η διάρκεια υποβολής των αιτήσεων θα διαρκέσει περίπου 15- 20 ημέρες. Στην συνέχεια, θα καταρτιστεί ο προσωρινός πίνακας ωφελουμένων, περίπου στα τέλη Απριλίου ενώ μέσα στον Μάιο θα αναρτηθεί ο οριστικός πίνακας ωφελουμένων. Στην συνέχεια θα ξεκινήσουν όλες οι διαδικασίες γύρω στα τέλη Μαΐου για την τοποθέτηση των ωφελουμένων στους φορείς.
Οι ενδιαφερόμενοι που επιθυμούν να καταθέσουν αίτηση για συμμετοχή στο πρόγραμμα κοινωφελούς εργασίας των 36.500 θέσεων θα πρέπει να γνωρίζουν ότι για να συμπεριληφθούν στον οριστικό πίνακα κατάταξης ανέργων θα πρέπει να είναι εγγεγραμμένοι στα μητρώα ανέργων του ΟΑΕΔ, τόσο κατά την ημερομηνία υπόδειξής τους από τις αρμόδιες υπηρεσίες (ΚΠΑ2) του Οργανισμού στους επιβλέποντες φορείς, όσο και κατά την τοποθέτησή τους και την αναγγελία πρόσληψής τους στο πληροφοριακό σύστημα (ΠΣ) ΕΡΓΑΝΗ από τους επιβλέποντες φορείς.
Να σημειωθεί ότι δεν μπορούν να συμμετέχουν στο πρόγραμμα όσοι απώλεσαν προσωρινά την ιδιότητα του ανέργου λόγω μη ανανέωσης του δελτίου ανεργίας τους.
Ο δυνητικά ωφελούμενος φέρει την ευθύνη της πλήρους και ορθής συμπλήρωσης της αίτησης. Συμπληρώνει τα σχετικά πεδία με τα στοιχεία που θα οριστούν στην πρόσκληση και αντιστοιχούν σε προτιμήσεις φορέων και κριτήρια κατάταξης σύμφωνα με την παρ. 5 του άρθρου 6.
Να σημειωθεί ότι ο προσωρινός πίνακας κατάταξης ανέργων περιλαμβάνει προσωρινό πίνακα επιτυχόντων, προσωρινό πίνακα επιλαχόντων και προσωρινό πίνακα αποκλειομένων, στον οποίο αναφέρεται συγκεκριμένος λόγος αποκλεισμού. Ο προσωρινός πίνακας αναρτάται στο διαδικτυακό τόπο του ΟΑΕΔ και ανακοινώνεται η έκδοσή του στον πίνακα ανακοινώσεων του αρμόδιου Κέντρου Προώθησης Απασχόλησης (ΚΠΑ) 2.
Κατά των ανωτέρω πινάκων επιτρέπεται η υποβολή, με ηλεκτρονικό μόνο τρόπο, ένστασης μέσα σε αποκλειστική προθεσμία τριών εργάσιμων ημερών προς το Διοικητικό Συμβούλιο (ΔΣ) του ΟΑΕΔ, η οποία αρχίζει από την επόμενη ημέρα της ανάρτησης των πινάκων στο διαδικτυακό τόπο του Οργανισμού. Μετά τη λήξη της προθεσμίας δεν είναι δυνατή η υποβολή ενστάσεων.
Κατόπιν εξέτασης των ενστάσεων από το ΔΣ του ΟΑΕΔ εντός δέκα εργάσιμων ημερών, ο οριστικός πίνακας κατάταξης ανέργων, ο οποίος περιλαμβάνει τον οριστικό πίνακα επιτυχόντων, τον οριστικό πίνακα επιλαχόντων και τον οριστικό πίνακα αποκλειομένων, εγκρίνεται από τον Διοικητή ή από άλλο όργανο που ορίζεται με απόφασή του.
Ο οριστικός πίνακας κατάταξης ανέργων αναρτάται στον διαδικτυακό τόπο του ΟΑΕΔ και η έκδοσή του ανακοινώνεται στον πίνακα ανακοινώσεων του αρμόδιου ΚΠΑ2 και στον πίνακα ανακοινώσεων εκάστου επιβλέποντος φορέα.
Χιλιάδες δικαιούχοι θα μπορούν από την 1η Αυγούστου 2020 να κάνουν χρήση των νέων επιταγών κοινωνικού τουρισμού του ΟΑΕΔ για το 2020. Να σημειωθεί ότι το πρόγραμμα κοινωνικού τουρισμού του 2019 λήγει 31 Ιουλίου 2020.
Σημειώνεται ότι η ηλεκτρονική υποβολή των αιτήσεων για δικαιούχους και πάροχους τουριστικών καταλυμάτων έχει ξεκινήσει από τη Δευτέρα 3 Ιουνίου 2019.
Η «Επιταγή Κοινωνικού Τουρισμού» έχει τη μορφή ενός μοναδικού ηλεκτρονικού κωδικού αριθμού για κάθε δικαιούχο και για κάθε ωφελούμενο, ο οποίος δημιουργείται αυτόματα από το Ολοκληρωμένο Πληροφοριακό Σύστημα (ΟΠΣ) του Οργανισμού
Παιδικές Κατασκηνώσεις 2020: Επιταγές από τον ΟΑΕΔ σε ανέργους και χαμηλόμισθους
Στις 15 Ιουνίου θα ξεκινήσει και φέτος το Πρόγραμμα Διαμονής Παιδιών σε Παιδικές Κατασκηνώσεις έτους 2020 του ΟΑΕΔ σύμφωνα με την ΚΥΑ που πήρε ΦΕΚ.
Το Πρόγραμμα Διαμονής Παιδιών σε Παιδικές Κατασκηνώσεις έτους 2020 του ΟΑΕΔ απευθύνεται σε 70.000 παιδιά και θα υλοποιηθεί από την 15 Ιουνίου 2019 έως την:
α) 3 Σεπτεμβρίου 2019 για τα παιδιά τυπικής ανάπτυξης και
β) 10 Σεπτεμβρίου 2019 για τα παιδιά με αναπηρία
Η υποβολή αιτήσεων γίνεται από πιστοποιημένους χρήστες, αποκλειστικά μέσω των ηλεκτρονικών υπηρεσιών της Διαδικτυακής Πύλης του ΟΑΕΔ (www.oaed.gr). Οι ημερομηνίες υποβολής των αιτήσεων θα οριστούν στην σχετική δημόσια πρόσκληση.
Δεν απαιτείται η προσέλευση στις Υπηρεσίες για όσους είναι εγγεγραμμένοι στα Μητρώα του Οργανισμού και παράλληλα διαθέτουν κωδικούς πρόσβασης για το TAXISnet, καθώς με την εισαγωγή στο σύστημα των κωδικών αυτών μπορούν να πιστοποιηθούν αυτόματα και ως χρήστες του ΟΑΕΔ
Δικαιούχοι του προγράμματος είναι εργαζόμενοι/ες και άνεργοι/ες με πραγματικό οικογενειακό εισόδημα φορολογικού έτους 2018 μέχρι 28.000 €, οι οποίοι/ες το έτος 2019 :
Ως «Ωφελούμενοι» του προγράμματος ορίζονται τα ανήλικα τέκνα που γεννήθηκαν από 01.01.2004 έως 14.06.2014.
Ο αριθμός των ωφελούμενων παιδιών των δικαιούχων για το έτος 2020 ανέρχεται σε 70.000 περίπου.
• για δηλωθέν οικογενειακό εισόδημα ύψους από
7.000,01€ έως 10.000,00€: 90 μόρια,
10.000,01€ έως 12.000,00€: 80 μόρια,
12.000,01€ έως 14.000,00€: 70 μόρια,
14.000,01€ έως 16.000,00€: 60 μόρια,
16.000,01€ έως 18.000,00€: 50 μόρια,
18.000,01€ έως 20.000,00€: 40 μόρια,
20.000,01€ έως 22.000,00€: 30 μόρια,
22.000,01€ έως 24.000,00€:20 μόρια.
• για δηλωθέν οικογενειακό εισόδημα ύψους από 24.000,01€ έως 28.000,00€:10 μόρια. Για το β' κριτήριο:
Τι είναι το e-Magazine που περιεχέι όλες τις ειδήσεις του ΟΑΕΔ. OAED News Τεύχος 1 Ιανουάριος- Ιούνιος 2020.
Στο ξεκίνημα της νέας χρονιάς, η απόφαση για τη δημιουργία του e-Magazine του ΟΑΕΔ συμβαδίζει με τη σημασία που έχει για όλους μας η εγκαθίδρυση ενός σύγχρονου διαύλου επικοινωνίας του Οργανισμού με
την κοινωνία, με όλους τους πολίτες που αναζητούν τις υπηρεσίες του, με τις επιχειρήσεις, αλλά και με τους ίδιους τους εργαζόμενους.
Ο Διοικητής του ΟΑΕΔ Σπύρος Πρωτοψάλτης δήλωσε τα εξής:
Θεωρώ ότι τώρα είναι η κατάλληλη στιγμή για ένα τακτικό ενημερωτικό δελτίο που θα αναδείξει το ευρύτατο φάσμα του έργου του ΟΑΕΔ, που προσεγγίζει έναν εντυπωσιακό αριθμό συμπολιτών μας, όμως δεν είναι επαρκώς γνωστό σε όλους.
Αλλά και η ενημέρωση των ίδιων των εργαζομένων για τις δράσεις των συναδέλφων τους, η ανταλλαγή ιδεών και προτάσεων είναι πολύ σημαντική για τη συνεχή βελτίωση των υπηρεσιών μας.
Στους πρώτους μήνες της θητείας μου επισκέφθηκα 33 Κέντρα Προώθησης Απασχόλησης (ΚΠΑ2), 24 Σχολές Μαθητείας, Ινστιτούτα Επαγγελματικής Κατάρτισης (ΙΕΚ) και Κέντρα Επαγγελματικής Κατάρτισης (ΚΕΚ) και συνομίλησα με εκατοντάδες εργαζομένους του Οργανισμού.
Οι δομές μας αποτελούν πυρήνες δραστηριοτήτων, που υποστηρίζουν τον κοινωνικό ιστό. Θέλουμε όλα όσα δημιουργούν οι εργαζόμενοι , να αποτυπώσουν τη νέα εποχή της εξωστρέφειας του ΟΑΕΔ και να αναβαθμίσουμε την ποιότητα των υπηρεσιών μας.
Κρίσιμος παράγοντας για την επιτυχία αυτού του στόχου είναι η σταθερή, συχνή και καλή επικοινωνία.
Μέσα σε αυτόν τον Οργανισμό γεννιούνται σκέψεις και πρωτοβουλίες που δυστυχώς, δεν διαχέονται επαρκώς. Με τη δημιουργία του e-Magazine μπορούν όλοι να παρακολουθήσουν τα νέα, τις επιτυχίες και τα επόμενα "βήματα" του ΟΑΕΔ.
Η προστασία των ανέργων, η διεύρυνση και ενίσχυση των ενεργητικών πολιτικών για την καταπολέμηση της ανεργίας, η σύζευξη προσφοράς και ζήτησης εργασίας, η αναβάθμιση της επαγγελματικής εκπαίδευσης και κατάρτισης, η διεύρυνση των συνεργασιών με όλους τους κοινωνικούς εταίρους, η αναζήτηση και αποτύπωση όλων των απόψεων, η στήριξη των ευπαθών κοινωνικών ομάδων, θα τροφοδοτήσουν τα
ενημερωτικά δελτία και θα δώσουν τη δυνατότητα καλύτερου συντονισμού των δράσεων του Οργανισμού, με στόχο τη διασφάλιση της καλύτερης επικοινωνίας με όσους χρειάζονται τις υπηρεσίες μας.
Δείτε το πρώτο τεύχος για το 2020 ΕΔΩ
Δραματική αύξηση των απολύσεων και μείωση της απασχόλησης για τέταρτο διαδοχικό μήνα καταγράφουν τα επίσημα στοιχεία του υπουργείου Εργασίας, και του ΟΑΕΔ εξέλιξη που προκαλεί έντονη ανησυχία στην κοινωνία, και προβληματισμό στην κυβέρνηση, παρότι δεν το φανερώνει για λόγους σκοπιμότητας.
Μόνο στο τελευταίο τετράμηνο του 2019, Σεπτέμβριος – Δεκέμβριος, οι εγγεγραμμένοι άνεργοι στον ΟΑΕΔ αυξήθηκαν κατά 221.372 άτομα, ενώ σύμφωνα με το σύστημα ΕΡΓΑΝΗ, ο αριθμός των θέσεων απασχόλησης μειώθηκε τον Ιανουάριο για τέταρτο διαδοχικό μήνα.
Στα στοιχεία του ΟΑΕΔ και του συστήματος ΕΡΓΑΝΗ, που προκαλούν απογοήτευση, έρχεται να προστεθεί ο ΣΕΒ, που κάνει λόγω για φρένο στην απασχόληση και προειδοποιεί να μην αυξηθεί ο κατώτατος μισθός, απειλώντας ότι θα αυξηθούν περαιτέρω οι απολύσεις.
Σύμφωνα με εκτιμήσεις εργατολόγων, είναι πολύ πιθανό στους επόμενους μήνες, αύξηση της ανεργίας και η πτώση της απασχόλησης, να αποτυπωθεί και στα στοιχεία της Ελληνικής Στατιστικής Αρχής.
Ο ΣΕΒ αποδίδει την εξέλιξη αυτή στην επίδραση της αύξησης του κατώτατου μισθού, που όπως επισημαίνει επηρεάζει τις αμοιβές των μερικών απασχολούμενων.
Αντίθετη άποψη διατύπωσαν προ ημερών οι αναλυτές της Alpha Bank, καθώς στην εβδομαδιαία ανάλυσή τους επισήμαναν ότι η αύξηση του κατώτατου μισθού δεν επηρέασε την απασχόληση.
Οικονομολόγοι εκτιμούν ότι, το 2019 φαίνεται να κλείνει ένας κύκλος αύξησης της απασχόλησης και μείωσης της ανεργίας που ξεκίνησε τη διετία 2016-2017, μετά την επάνοδο της οικονομίας στην ανάπτυξη. Η αύξηση ήταν φυσιολογική, λόγω της συμπίεσης που δέχτηκε η απασχόληση από το 2010 και μετά και της αντίστοιχη έκρηξης της ανεργίας η οποία ξεπέρασε και το 27%, το έτος 2013.
Εσχάτως φαίνεται να εξαντλείται η δυναμική της αύξησης της απασχόλησης και για να επανέλθει ανοδικά, θα χρειαστεί επιτάχυνση των επενδύσεων, όπως σημειώνει ο ΣΕΒ.
Τα εφιαλτικά στοιχεία
Αναλυτικότερα, σύμφωνα με τα στοιχεία του συστήματος ΕΡΓΑΝΗ κατά τους τελευταίους μήνες η εικόνα στην απασχόληση είναι η ακόλουθη:
Τον Ιανουάριο του 2020, καταγράφηκε απώλεια 17.318 θέσεων απασχόλησης στον ιδιωτικό τομέα της οικονομίας. Πέρσι τον ίδιο μήνα το ισοζύγιο προσλήψεων – απολύσεων ήταν και πάλι αρνητικό, αλλά με μεγαλύτερες απώλειες θέσεων εργασίας οι οποίες έφθασαν στις 22.333.
Ιδιαίτερα ανησυχητικά είναι και τα στοιχεία του ΟΑΕΔ, για τους εγγεγραμμένους, στον Οργανισμό, ανέργους.
Ο αριθμός τους αυξήθηκε σημαντικά μεταξύ Σεπτεμβρίου και Δεκεμβρίου 2019 και συγκεκριμένα κατά 221.372 άτομα. Ειδικότερα:
Τον Σεπτέμβριο του 2019 οι εγγεγραμμένοι άνεργοι ήταν 834.154 άτομα, για να αυξηθούν τον Οκτώβριο κατά 72.362 άτομα και να διαμορφωθούν σε 915.516 άτομα.
Ακολούθησε νέα αισθητή άνοδος τον Νοέμβριο κατά 102.987 άτομα και ο αριθμός ξεπέρασε ξανά, μετά από αρκετό χρονικό διάστημα, το 1 εκατ. ανέργους. Συγκεκριμένα διαμορφώθηκε σε 1.018.503 άτομα.
Επίσης, τον Δεκέμβριο του 2019, οι εγγεγραμμένοι άνεργοι σημείωσαν και νέα αύξηση κατά 46.023 άτομα και ο αριθμός τους διαμορφώθηκε σε 1.064.526 άτομα.